 பவாநந்தர் உரைஇஃது அகர ஆகார ஈற்றின்முன் அ ஆ வந்து புணருமாறு உணர்த்துகின்றது.  பதவுரை அ ஆ முன் = வடமொழி அகர ஆகார ஈற்றின் முன்,  அ ஆ வரில் = அகர ஆகாரங்கள் வந்தால்,  இரண்டும் கெட்டு ஆ ஆம் = நிலைமொழி ஈறும் வருமொழி முதலுமாகிய இரண்டும் கெட,  ஆ ஆம் = ஆகாரம் வரும்.  பொழிப்புரை வடமொழி அகர ஆகார ஈற்றின்முன் அகர ஆகாரங்கள் வந்தால் நிலைமொழி ஈறும், வருமொழி முதலும் ஆகிய இரண்டும் கெட ஆகாரம் வரும். உதாரணம்: பாத அம்புஜம்-பாதாம்புஜம். சிவ ஆலயம் - சிவாலயம். சேநா அதிபதி - சேநாதிபதி, சதா ஆநந்தம் - சதாநந்தம்